रांची (झारखंड). रांची रेलवे स्टेशन स्थित फूड प्लाजा के समय बुधवार रात एक बजे दुर्घटना में घायल चुटिया निवासी शंकर लोहरा के साथ पीसीआर-21 वैन की पुलिस ने क्या सलूक किया, यह स्टेशन के सीसीटीवी में कैद है। एसएसपी कुलदीप द्विवेदी ने इस मामले में पीसीआर-21 के प्रभारी एएसआई बलराम रविदास को सस्पेंड कर दिया है। यह कार्रवाई चुटिया इंस्पेक्टर बीके भारती की जांच रिपोर्ट पर की गई।
फुटेज में दिखा कि दुर्घटना के 20 मिनट बाद पीसीआर-21 वैन पहुंचती है। इसमें एएसआई बलराम कांस्टेबल को घायल को रोड के किनारे रखने का निर्देश देते दिख रहे हैं। भीड़ में मौजूद दो युवकों की मदद से घायल शंकर को उठाकर बैरक की तरफ ले जाया गया। घायल शंकर और उसके स्कूटर को भी आम लोगों ने ही सड़क से किनारे किया। पीसीआर-21 की पुलिस ने घायल को अस्पताल नहीं पहुंचाया, बल्कि उसे जीआरपी थाने के बैरक की दीवार से सटाकर उसके हाल पर छोड़ दिया था।
डिवाइडर से टकरा कर बेहोश हो गए थे राजमिस्त्री शंकर
ओवरब्रिज की ओर से चुटिया जानेवाली सड़क की तरफ से शंकर अपनी स्कूटर से आ रहे थे। इसी दौरान स्कूटर डिवाइडर से टकराई और शंकर डिवाइडर की दूसरी तरफ फेंका कर बेहोश हो गया। प्रत्यक्षदर्शी के अनुसार भीड़ में मौजूद कुछ लोग घायल शंकर को अस्पताल पहुंचाने की बात कह रहे थे, लेकिन पीसीआर वैन-21 चली गई। सात घंटे बाद जीआरपी उसे उठा कर अस्पताल ले गई थी।
आगे की स्लाइड्स में देखें, फोटो...
hin_Deva hin_Deva bho_Deva hin_Deva hin_Deva